
PARLAMENTUL ROMÂNIEI

CAMERA DEPUTAŢILOR

COMISIA PENTRU  ÎNVĂŢĂMÂNT,


     ŞTIINŢĂ, TINERET ŞI SPORT

                   


                                                                               BUCUREŞTI: 9 februarie 1999

Nr.756/XVIII/9


Către



Comisia juridică, de disciplină şi imunităţi



Comisia pentru administraţie publică, amenajarea 

teritoriului şi echilibru ecologic





AVIZ

asupra proiectului de Lege privind restituirea în natură sau prin echivalent a unor imobile preluate în mod abuziv de către stat

Biroul Permanent al Camerei Deputaţilor a aprobat solicitarea Comisiei pentru învăţamânt, ştiinţă, tineret şi sport de a-şi da avizul asupra proiectului de Lege privind restituirea în natură sau prin echivalent a unor imobile preluate în mod abuziv de către stat.

În urma dezbaterilor, în şedinţa din 3 februarie 1999 Comisia a hotărât să avizeze favorabil proiectul de Lege, cu următorul amendament:

La art.10 alin.(3) să se introducă un alineat nou “g”:

g) Imobilul a fost preluat de stat cu titlu, a avut destinaţia pentru învăţământ şi are şi în prezent aceeaşi destinaţie.

Motivare: Prin Decretul nr.176/1948 au fost trecute în proprietatea Statului 1586 obiective şcolare, care şi în prezent sunt integrate în reţeaua naţională de învăţământ. Restituirea imobilelor şcolare, într-o perioadă de graţie de 5 ani, ar putea avea următoarele implicaţii:

· micşorarea efectivă a bugetului a învăţământului şi aşa precar, prin plata unor chirii, extrase din buget, care să acopere întreţinerile şi reparaţiile curente ale imobilelor respective;

· imposibilitatea ca în termen de 5 ani să cumpărăm sau să construim peste 1000 de localuri de şcoli şi grădiniţe, care să le înlocuiască pe cele retrocedate, existând posibilitatea apariţiei destructurării procesului de învăţământ, din lipsa localurilor de şcoală;
· transformarea şcolilor existente în şcoli confesionale, aparţinând cultelor religioase, proprietare de şcoli, ceea ce poate avea şi alte consecinţe;
· migrarea elevilor spre unităţi şcolare în raport de religie sau confesiune, cu implicaţii majore asupra procesului de învăţământ;
· favorizarea separatismului pe şcoli, în funcţie de religie sau confesiune, cu consecinţe greu de evaluat în perspectivă.
Anexăm amendamentele formulate de către unii membri ai Comisiei, care nu au întrunit votul majoritar, precum şi sinteza datelor pe judeţe.

SECRETAR

